62023CJ0186_INF
Domstolens dom (Tiende Afdeling) af 8. maj 2025 –Kommissionen mod Bulgarien (Direktivet om ophavsret på det digitale indre marked)
(Sag C-186/23)
»Traktatbrud – artikel 258 TEUF – direktiv (EU) 2019/790 – det digitale indre marked – ophavsret og beslægtede rettigheder – ingen gennemførelse og meddelelse af gennemførelsesforanstaltninger – artikel 260, stk. 3, TEUF – økonomiske sanktioner – påstand om betaling af et fast beløb og en tvangsbøde – delvis hævelse af sagen«
1.
Traktatbrudssøgsmål – Domstolens prøvelse af søgsmålsgrundlaget – relevante forhold – forholdene ved udløbet af den i den begrundede udtalelse fastsatte frist
(Art. 258 TEUF; Europa-Parlamentets og Rådets direktiv 2019/790)
(jf. præmis 42)
2.
Traktatbrudssøgsmål – dom, hvorved Domstolen fastslår traktatbruddet – manglende opfyldelse af forpligtelsen til at meddele gennemførelsesforanstaltninger til et direktiv – økonomiske sanktioner – Domstolens skønsbeføjelse – kriterier
(Art. 260, stk. 3, TEUF; Europa-Parlamentets og Rådets direktiv 2019/790)
(jf. præmis 73 og 75)
3.
Traktatbrudssøgsmål – dom, hvorved Domstolen fastslår traktatbruddet – manglende opfyldelse af forpligtelsen til at meddele gennemførelsesforanstaltninger til et direktiv – økonomiske sanktioner – fast beløb – fastsættelse af beløbet – kriterier
(Art. 260, stk. 3, TEUF; Europa-Parlamentets og Rådets direktiv 2019/790)
(jf. præmis 78 og 81-87)
Konklusion
1)
Republikken Bulgarien har tilsidesat sine forpligtelser i henhold til artikel 29 i Europa-Parlamentets og Rådets direktiv (EU) 2019/790 af 17. april 2019 om ophavsret og beslægtede rettigheder på det digitale indre marked og om ændring af direktiv 96/9/EF og 2001/29/EF, idet denne medlemsstat ikke ved udløbet af den frist, der var fastsat i Europa-Kommissionens begrundede udtalelse af 19. maj 2022, havde vedtaget de love og administrative bestemmelser, der var nødvendige for at efterkomme dette direktiv, og dermed heller ikke havde meddelt Kommissionen disse love og administrative bestemmelser.
2)
Republikken Bulgarien betaler et fast beløb på 1000000 EUR til Kommissionen.
3)
Republikken Bulgarien bærer sine egne omkostninger og betaler Kommissionens omkostninger.